
          REPUBLIKA HRVATSKA
  OPĆINSKI RADNI SUD U ZAGREBU
	Ulica grada Vukovara 84                                             Poslovni broj: 13 Pr-5000/2018-8


U  I M E  R E P U B L I K E  H R V A T S K E

R J E Š E NJ E

Općinski radni sud u Zagrebu po sucu toga suda Domagoju Franji Frntiću, kao sucu pojedincu, u pravnoj stvari tužiteljice Roberte Nikolić-Malora iz Zagreba, Hasana Kikića 26 (kod Dinković), OIB: 10489914843, radi isplate, izvan ročišta, dana 30. travnja 2019.

r i j e š i o       j e

	Utvrđuje se da je tužba u ovom parničnom predmetu povučena.

Obrazloženje
	 
Pred naslovnim sudom pokrenut je parnični postupak temeljem tužbe koju je podnijela tužiteljica dana 24. rujna 2018., radi isplate.

Rješenjem od 23. listopada 2018. tužiteljica je pozvana u smislu odredbe čl. 109. st. 1. Zakona o parničnom postupku (NN, 53/91 i dr.) na ispravak odnosno dopunu tužbe, pri čemu je dostava predmetnog rješenja izvršena putem e-Oglasne ploče suda, u smislu odredbe čl. 145. st. 5. Zakona o parničnom postupku, s obzirom da se dostava nije mogla uredno obaviti na adresu koju je naznačila tužiteljica (vidljivo na listu 4 i 5 spisa), kao niti na drugu dostupnu adresu (vidljivo na listu 6 i 7 spisa) dok sud nije obaviješten o promjeni adrese od strane tužiteljice.

Na taj način, a u smislu odredbe čl. 145. st. 6. Zakona o parničnom postupku, smatra se da je dostava rješenja od 23. listopada 2018. obavljena istekom osam dana od dana stavljanja citiranog rješenja na e-Oglasnu ploču suda, tj. smatra se obavljenom dana 21. veljače 2019., iz čega proizlazi da je tužiteljici rok od osam dana za ispravak odnosno dopunu tužbe istekao 1. ožujka 2019..

Kako tužiteljica u tom roku, kao niti naknadno, nije postupila u smislu rješenja od 23. listopada 2018. tj. nije ispravila odnosno dopunila tužbu kako je zatraženo, to se u smislu čl. 109. st. 4. Zakona o parničnom postupku smatra da je tužba povučena.

	Slijedom navedenog valjalo je stoga odlučiti kao u izreci ovog rješenja.	


U Zagrebu, 30. travnja 2019.		 

							                              Sudac:
									Domagoj Franjo Frntić, v.r.

POUKA O PRAVNOM LIJEKU: 
Protiv ove odluke nezadovoljna stranka ima pravo žalbe u roku 8 dana od dana primitka pisanog otpravka iste. Žalba se podnosi putem ovog suda u tri istovjetna primjerka nadležnom Županijskom sudu.

DNA:
1. tužiteljici putem e-Oglasne ploče suda

Za točnost otpravka – ovlašteni službenik
                                                                                           Tamara Filipec

